Käsmu kalmistu

Käsmu kalmistu on kalmistu Lääne-Virumaal Käsmu külas. Ajalooliselt jäi kalmistu Virumaale Haljala kihelkonda.

Kalmistu asub kabelimäe taga, kus oli vanasti külarahva kogunemispaik. Kalmistul asub aastatel 1863–1864 rajatud Käsmu kirik.

Kabelimäe raudkivist Dellingshauseni kabel ehitati 1846. aastal Venemaa sõjaväelase (kindraladjutant ja keiser Nikolai I isiklik adjutant); Aaspere, Sauste, Loobu, Hõbeda ja Vatku mõisniku Johann Eduard von Dellingshauseni (1795–1845) mälestamiseks. 
pisi|left|Käsmu Dellingshauseni matusekabel (juuli 2010)
pisi|Käsmu kalmistu sügisel
pisi|Hauamonument "Põlvitav naine"
Kalmistul on erinevaid mälestiseks märgitud riste. Hauamonument "Põlvitav naine" (Juhan Raudsepp, 1937) on püstitatud kaugsõidukapten Oskar Tiedemanni noorelt surnud tütre Signe mälestuseks. Seda monumenti on peetud Eesti üheks kaunimaks hauamonumendiks.Käsmu meremuuseumi koduleht

1939. aastal tunnistati Käsmu kalmistu, Virumaa kaunimaks kalmistuks. "Käsmu kalmistu on iseloomustav sellepoolest, et ta on väärt kaptenite kalmistu nime, sest peagu kõik Käsmu kaptenid on siia maetud"Virumaa kauneim kalmistu, Päewaleht, nr. 277, 12 oktoober 1939. Kalmistule on maetud ka helilooja Ülo Vinter.

Kalmistu on arvele võetud ajaloo- ja ehitismälestisena.

Viited

Välislingid

Kategooria:Lääne-Viru maakonna kalmistud
Kategooria:Lääne-Viru maakonna kultuurimälestised
Kategooria:Haljala kihelkonna kalmistud
Kalmistu